पार्क करने के लिए सुरक्षित तथा छिपी हुई जगह पता कर लीजिये खुश रहना शुरू में आवश्यक चीज़ों को एकत्र करना खाना अपने को छुपा कर रखिए
पहले किसी मित्र या संबंधी से पूछ लीजिये कि क्या वे आपको अपनी प्रॉपर्टी में पार्क करने देंगे। अगर ऐसा संभव नहीं हो, तब अपने क्षेत्र में (या आसपास के क्षेत्र में) देखिये कि क्या ऐसे कोई संगठन या व्यवसाय हैं जो आपकी परिस्थिति वाले लोगों के लिए पार्किंग लॉट डेज़ीगनेट (designate) करते हैं; जैसे कि वॉलमार्ट लोगों को अपने पार्किंग लॉट में रात में कैंप करने की अनुमति दे देते हैं। यह न केवल कानूनी है, बल्कि संगठन शायद उन लोगों की जांच भी करता है जो उसका पार्किंग लॉट इस्तेमाल करते हैं, या हो सकता है कि केवल महिलाओं के लिए लॉट भी निर्धारित कर सकता है। अगर ऐसे लॉट उपलब्ध न हों तब ऐसी सड़कों को देखिये जिनके किनारे फ़ुटपाथ न हों, झाँकने वाली खिड़कियाँ न हों, और जो जंगल के निकट हों; अर्थात उस जगह को इतना खुला हुआ होना चाहिए कि वहाँ ताक झांक करने वाले पड़ोसी तो न हों, मगर इतने लोग अवश्य हों कि कार अलग से न दिखाई पड़े। बड़ी बड़ी दुकानों के पार्किंग लॉट (खास तौर पर उनके जो 24 घंटे खुले रहते हैं और जिनमें रेस्टरूम होते हैं, जैसे कि वालमार्ट) सुरक्षा और सफ़ाई आदि करने के लिहाज़ से बहुत बढ़िया होते हैं, बशर्ते कि आप कुछ खर्च करने को तैयार हों, और एक ही जगह पर अक्सर न पार्क करें। हालांकि पार्किंग लॉट में काफ़ी शोर शराबा हो सकता है, विशेषकर सुबह के समय, जबकि ट्रक वगैरह भोजन और सामान ले कर आते हैं।  चर्च के कार पार्क्स में सप्ताह के काम वाले दिनों में चहल पहल अक्सर कम ही रहती है। अगर आप ध्यान से देखेंगे तब आपको अपने आस पास ऐसे चर्च मिल सकते हैं जिनमें अपेक्षाकृत कम भीड़ होती हो। यह पार्क करने के लिए अच्छी जगह हो सकती है और आप चर्च से सहायता भी मांग सकते हैं। आप जान पहचान बढ़ाने के लिए चर्च जाना भी शुरू कर सकते हैं, मगर अपनी हालत तुरंत ही लोगों को बताना मत शुरू कर दीजिएगा, और बताने के लिए तब तक इंतज़ार करिए जब तक आपको ऐसे लोग न मिल जाएँ, जिन पर आपको लगता हो कि विश्वास किया जा सकता है और जो मदद करने के इच्छुक हों।  इंडस्ट्रियल एस्टेट्स तथा बिज़नेस पार्क्स में अक्सर दिन में तो बहुत शोर गुल होता है, मगर रात में वहाँ बहुत शांति रहती है। रिहायशी इलाकों के पास वाले छोटे लॉट सबसे बढ़िया होते हैं। वहाँ तो रात में खामोशी रहनी ही होती है। यहाँ पर आपका सामना सिक्यूरिटी से हो सकता है, मगर यदि आप ईमानदार हैं और कहते हैं कि आप केवल रात भर अपनी कार में सोने वाले हैं, तब सामान्यतः वे आपको परेशान नहीं करते हैं। उनका मुख्य काम तो उस संपत्ति की रक्षा का ही होता है। विश्वविद्यालयों के कार पार्क। अगर आप छात्र हैं तब तो यह ठीक है, मगर अगर आप विश्वविद्यालय से संबद्ध नहीं है, तब यह विचार उतना बढ़िया नहीं होगा। आपको पार्किंग करने के लिए परमिट की ज़रूरत हो सकती है।  कैंपिंग ग्राउंड एक दूसरा विकल्प हो सकते हैं, हालांकि उनकी भी समय सीमा होती है और कभी-कभी तो वे होटल के कमरे की तरह महंगे भी हो सकते हैं। कुछ में आपको थोड़े से खर्च से शावर की सुविधा मिल सकती है। राष्ट्रीय वनों में कुछ मुफ्त कैंप करने की सुविधा मिलती है, मगर केवल 14 दिनों के लिए। नावों के बंदरगाह कुख्यात रूप से 'फ़्री ज़ोन (zone)' होते हैं – मछुआरों और उनकी नावों के मिज़ाज़ को देखते हुये, इसलिए मरीनाज़ (marinas) में गरम पानी के शावर और ट्रांज़िएंट (transient) सवारियों जैसी बहुत सारी सेवाएँ मिलती हैं। अगर सीज़न (season) अच्छा जा रहा होता है तब राज्य के बाहर की बड़ी नावें भी आ जाती है और अपने क्रू के साथ महीनों तक वही टिकी रहती है, जो सभी 'ट्रांज़िएंट' होते हैं और जिनके कारण आपको और आपकी वेहिकल को एक अच्छा कवर (cover) मिल जाता है। उन्हें न तो पता चलता है और न ही उन्हें परवाह होती है, और अगर पता चल भी जाता है तब भी वे परवाह नहीं करते हैं, क्योंकि वे खुद भी 'थोड़े वाइल्ड (wild)' होते हैं। किसी वीकेंड पर वहाँ घूमिए और देखिये कि क्या किसी को अपनी नाव धुलवानी या उसकी वैक्सिंग (waxing) करवानी है – बस उससे काम चल जाएगा, उसी समय से आपके पास एक दरवाज़ा/शावर की चाभी और वैधता आ जाएगी। अगर कोई रेस्ट रूम नहीं भी होगा तब पास में क्रीक (creek) होने से आपका धोने का काम तो चल जाएगा। यह जान लीजिये कि बाहर कैसे डेफ़ेकेट (defecate) कर सकते हैं और किस प्रकार पूप (poop) ट्यूब बना सकते हैं। 20 लीटर की ढक्कन वाली बाल्टी और बदबू दूर करने के लिए खारे पानी से काम चल सकता है। किसी अस्पताल का मुफ़्त पार्किंग लॉट भी एक अच्छा विकल्प हो सकता है। अगर कोई गार्ड घूमता हुआ आ जाये, तब आप उससे कह सकते हैं कि आप किसी बीमार संबंधी का इंतज़ार कर रहे हैं। हालांकि यह ध्यान रखिएगा कि ऑस्ट्रेलिया में पीछे हुयी नर्सों की हत्या के कारण, अस्पतालों के कार पार्क में पार्क करने से आप पुलिस का ध्यान भी आकृष्ट कर सकते हैं। सिक्यूरिटी द्वारा आपसे गाड़ी हटाने के लिए कहा जा सकता है।  अगर आप किसी रिटेल स्टोर या रैस्टौरेंट के मैनेजर से जान पहचान बढ़ा सकते होंगे, तब वे आपको रात में रहने में कोई समस्या नहीं उत्पन्न करेंगे, विशेषकर तब जबकि उनको पता चलेगा कि आपके वहाँ रहने से एक तरह से उनको रात भर की सिक्यूरिटी मिल जाएगी। किसी होटल के पार्किंग लॉट में कोशिश करके देखिये। राजमार्गों के किनारे वाले होटलों और मोटलों में कारें 11 बजे दिन से अगले दिन (चेकआउट समय) तक के लिए पार्क की जा सकती हैं। अगर आपकी सीटें पूरी रिक्लाइन (recline) हो सकती होंगी, तब कोई आप पर ध्यान नहीं देगा। मगर, आपको चलते रहना पड़ेगा। जब आपको कोई स्पॉट मिल जाये, तब कोशिश करिए कि देर रात में वहाँ पहुँचें और सुबह 7 बजे से पहले वहाँ से चले जाएँ। इससे आपकी ओर कम से कम ध्यान दिया जाएगा। शोर के कारण, हो सकता है कि आपको सोने के लिए इयरप्लग्स की ज़रूरत पड़े। इयरप्लग्स के कारण बहुत सी बैकग्राउंड की आवाज़ें उस स्तर तक ब्लॉक (block) हो जाएंगी, जो आपके लिए सहनीय होगा। इयरप्लग्स ट्राफिक, चिड़ियों, जानवरों, बातचीत तथा बैकग्राउंड संगीत की आवाज़ों को ब्लॉक करने के लिए बढ़िया होते हैं। वे बहुत अधिक शोर को, या करीब से आने वाली आवाज़ों, जैसे कि किसी के कार पर टैप करने की आवाज़, को ब्लॉक नहीं करेंगे। खुद को याद दिलाते रहिए कि यह परिस्थिति अस्थाई है। प्रत्येक दिन सड़कों पर घूम घूम कर काम ढूंढिए। स्थानीय लाइब्रेरी और किताबों के दुकानों का इस्तेमाल करिए, न केवल नौकरी ढूँढने के लिए, बल्कि उन बातों के बारे में और ज्ञानवान होने के लिए जिनसे आपको काम खोजने में मदद मिल सके। मुफ़्त कम्यूनिटी वॉइसमेल सर्विस के लिए इंटरनेट खोजिए, और/या प्रीपेड सेल फ़ोन ले लीजिये ताकि एम्पलॉयर आपको कॉल कर सकें। पैसे एकत्र करने के लिए, फ़ूड स्टैम्प, फ़ूड बैंक और सूप किचेन के बारे में विचार करिए। सबसे महत्वपूर्ण यह है कि आप समाज सेवियों और धार्मिक संस्थान सदस्यों से बात करिए जो कि आपके साथ सहानुभूति करें और आपकी परिस्थिति समझ सकें तथा मदद करने की  कोशिश कर सकें। आप अपनी कार में सफलतापूर्वक सिर्फ तभी रह सकते हैं जबकि आपकी कार काम करती हुई हालत में हो। अगर आपको पहले से कुछ समय मिल जाये और आप बात को समझ सकें, तब एक वैन ले लीजिये; आदर्श तो यह होगा एक बिना खिड़कियों वाली किसी तरह की डिलिवरी वैन ले लें: आपके पास स्टोर करने के लिए अपने प्लेटफ़ॉर्म बंक के नीचे जगह होगी, आप हवा के लिए छत पर स्काईलाइट/हैच इन्स्टाल कर सकते हैं, स्टोर करने के लिए छत पर रैक बना सकते हैं, या जब स्काईलाइट खुला हो तब आप बाहर भी देख सकते हैं। एक अजनबी सी दिखने वाली शेवी (chevy) वैन, या औस्ट्रेलिया में होल्डेन पैनल वैन सामान को छुपाना आसान कर देती है। आपको रहने के लिए एक नई या "नई सी" कार की आवश्यकता होगी या अगर आपकी कार पुरानी हो तब आपको खुद एक अच्छा मेकेनिक होना पड़ेगा। यह ध्यान रखिएगा कि अगर आप सही रखरखाव नहीं करेंगे तब वह किसी भी अनुचित समय पर खराब हो सकती है। एक पोस्ट ऑफिस बॉक्स या निजी मेल बॉक्स (पीएमबी) किराये पर ले लीजिये। हालांकि पीएमबी थोड़े महंगे होते हैं, मगर आप वहाँ पर पैकेजेज़ भी प्राप्त कर सकते हैं और कुछ सेवाओं में तो आपको ऐसा एड्रेस फ़ारमैट दिया जाएगा जिससे लगेगा कि वह किसी अपार्टमेंट का एड्रेस है; जो कि तब काम आयेगा जबकि किसी को भौतिक एड्रेस की ज़रूरत पड़ेगी। किसी जिम की सदस्यता ले लीजिये, या, अगर आपको जिम बहुत महंगा लगता है तब (अपनी लोकेशन के आधार पर) आप सस्ते विकल्प के रूप में स्थानीय कम्यूनिटी कॉलेज में दाखिला ले सकते हैं जहां पर कि उसके बाद आप उनकी जिम सुविधाओं का लाभ उठा सकते हैं। जहां भी प्रोसेस (process) करने के लिए एड्रेस की ज़रूरत हो, ऐसे पेपरवर्क को रिन्यू (renew) कर लीजिये। कीमती वस्तुओं को बैंक में सेफ़ डिपॉज़िट बॉक्स में रखिए।  अगर आपके ऐसे मित्र या संबंधी हैं जो आपकी रहने की परिस्थिति में मदद नहीं कर सकते हैं (या नहीं कर रहे हैं), या जिनसे आप सहायता नहीं लेना चाहते हैं, तब सोचिए कि क्या आप कम से कम उनसे उनका पता इस्तेमाल करने के बारे में पूछ सकते हैं। उसे पुलिस की जांच के लिए हमेशा उपलब्ध रखिए। : यह इतना आवश्यक क्यों है? क्योंकि अगर आपकी वेहिकल चोरी हो जाएगी, तब समझिए कि आपका घर चोरी हो गया है, आपको वह फिर कभी नहीं मिलेगा और तब आपकी सचमुच मुसीबत हो जाएगी! जैसे किसी के लिए उसका घर या अपार्टमेंट एक संपत्ति होती है, आपके लिए वह केवल संपत्ति नहीं है – यह आपके लिए जीवित रहना का प्रश्न है। अभी एक खरीद लीजिये! आपको यह करीब 1,500 रुपये में मिल  सकता है। कार में रहने की बेसिक जरूरतें हैं एक कंबल, एक तकिया, और एक गद्दा या कोई अन्य पैडिंग। सीटिंग सेटअप के कोणों के कारण आपको उस छोटी सी जगह की वजह से पीठ में डल (dull) दर्द शुरू हो सकता है। अगर ऐसा होता है, तब उसके लिए दर्द की दवा का इंतज़ाम रखिए। जब आपके पास सोने का इंतज़ाम हो जाएगा, तब शायद आप चाहेंगे कि कंबल को पिछली सीट पर डाल दें और उसी से अगली दोनों सीटों को भी लपेट दें। इससे लाइट अंदर नहीं आएगी और लोग भी अंदर नहीं देख पाएंगे।  एक सस्ते से कूलर से जीवन थोड़ा आसान हो जाएगा। कूलर की मुख्यतः ज़रूरत यह होगी कि वह वाटरप्रूफ़ (waterproof) हो। जब बर्फ़ पिघलेगी तब ठंडे खाने से कंडेन्सेशन (condensation) होगा। आप नहीं चाहेंगे कि कार के अंदर पानी आए। कूलर से आपका पेरिशेबेल (perishable) भोजन ठंडा बना रहेगा। वह सबसे एफ़िशिएंटली (efficiently) तभी काम करेगा जबकि वह पूरा भरा होगा, इसलिए अगर आप उसमें से भोजन सामग्री निकाल लें तब ठंडे पानी की बोतलें भर दें। अगर आप इलेक्ट्रिक कूलर खरीदने का निश्चय करते हैं तब, उसे काम करने के लिए उसमें अच्छा वेंटीलेशन (ventilation) होना चाहिए। इसी कारण से, वह आपकी कार के बूट में बढ़िया काम नहीं करेगा।  जब वह चल रहा हो तब उसे कार में रखा जाना ही उचित होगा। यह सुनिश्चित कर लीजिये कि वह तभी चले जब गाड़ी चल रही हो, या एक कम वोल्टेज कट आउट डिवाइस वैसे लगाइए, जैसे नीचे बताया गया है। यह सुनिश्चित करिए कि कूलिंग वेंट ग्रिल (cooling vent grille) किसी चीज़ से छुये नहीं चूंकि उससे बेकार गर्मी निकलती है और उससे आग लग सकती है। एक और ज़रूरी आइटम, जिसे आप अफ़ोर्ड कर सकें, तब वह होगी पोर्टा-पॉटी, एक रासायनिक टॉइलेट। इन डिवाइसेज़ से कार में रहना सचमुच में सहनीय हो जाता है। आज कल ये 7,000 रुपये से भी कम में खरीदी जा सकती हैं। अगर आप पोर्टा-पॉटी अफ़ोर्ड नहीं कर सकते या आपके पास जगह नहीं है, तब आप चौड़े गले वाली बोतल, जैसे गाटोर्डे की बोतल में पेशाब कर सकते हैं या एक काम चलाऊ बकेट स्टाइल टॉइलेट बना सकते हैं। एक अतिरिक्त टायर और टायर सील करने वाले सीलेंट का एक डिब्बा अपने साथ रखिए। बस यह सुनिश्चित करिए कि सीलेंट उस तरह का होना चाहिए जिसे छुड़ाया जा सके। सिगरेट लाइटर कन्वर्टर एक ऐसा विकल्प है। ये कम पावर (100 वॉट) इस्तेमाल करने वाली डिवाइसेज़ के लिए उपयोगी होता है, परंतु यदि आप अपनी वेहिकल का इस्तेमाल खाना पकाने के लिए करना चाहते हैं, तब आपको पावर सीधे बैटरी से लेनी पड़ेगी, वरना फ़्यूज़ उड़ जाएगा। वैसे बिजली के खाना पकाने के उपकरणों को बिना दोहरी बैटरी के या इनवर्टर प्रणाली के कार में चलाना काफ़ी इमप्रैक्टिकल (impractical) है। वैसे 12 वोल्ट के छोटे पानी के हीटर और स्किलेट्स (skillets) होते हैं, मगर वे उतने एफ़िशिएंट नहीं होते। अगर आपको ऐसी चीज़ों को चलाना है जो कि मेन्स वोल्टेज पर चलती हैं तब आपको कहीं महंगे इनवर्टर की ज़रूरत पड़ेगी। अगर आपके पास दोहरा बैटरी सिस्टम नहीं है और पावर लेते रहना चाहते हैं, तब यह आवश्यक होगा कि आप गाड़ी चालू रखें मगर तब भी कार के आल्टर्नेटर्स इस तरह के इस्तेमाल के डिज़ाइन नहीं किए गए होते हैं और शायद वैसा करेंट नहीं पैदा होगा जिसकी हमें ज़रूरत है।  किसी भी कार में रहने वाले के लिए कम वोल्टेज कट आउट डिवाइस एक अच्छी चीज़ होगी। यह डिवाइस तब बिजली काट कर आपके कार की बैटरी की रक्षा करती है, जबकि बैटरी उस वोल्टेज पर पहुँच जाती है जहां पर कि वह कार को स्टार्ट कर सकती है, मगर प्लग इन डिवाइसेज़ को अब नहीं चला सकती है। ये आम तौर पर 2000 से 3000 रुपये का मिल सकता है। किसी कार में रहने वाले के लिए यह बढ़िया निवेश होगा, चूंकि बैटरी के लगातार फ़्लैट हो जाने से उसको नुकसान होगा, और उसको बदलने में काफ़ी खर्च होगा, और कार स्टार्ट नहीं होने का कष्ट भी नहीं होगा। बिजली की खाना बनाने की डिवाइसेज़ की जगह पर गैस का इस्तेमाल करिए, मगर सुरक्षा कारणों से इसको गाड़ी के अंदर इस्तेमाल मत करिए। गाड़ी के अंदर खाना बनाने के बहुत जोखिम होते हैं: अस्थाई सतहें, आग के जोखिम, जलती हुई धातु या लिक्विड से जलना, कार्बन मोनो ऑक्साइड बढ़ना, महक। खाना हमेशा कार से बाहर ही पकाना चाहिए। अगर आप वैन में रहते हैं और जहां खाना बनाने के लिए स्थाई इंतज़ाम है, तब अंदर पकाना ठीक है, बशर्ते कि वेंटिलेशन सही हो। ऐसे बैग्स लीजिये जिनमें आप  साबुन, कपड़े, सेल फ़ोन आदि रख सकें। चीज़ों को ठीक से रखने से आपको बहुत सहूलियत हो जाएगी। वेहिकल में जगह बहुत छोटी लगती है, मगर चीज़ों का खोना बहुत आसान होता है। इसके अलावा, चीज़ों को साफ़ सुथरा रखने से बाहर से देखने वालों को कार के अंदर ध्यान आकर्षित करने वाली कोई चीज़ दिखाई नहीं पड़ेगी। अपने बिस्तर को छिपा देना अच्छा होगा (ट्रंक को ध्यान में रखिए)। अगर कार में एक सप्ताह के लिए कपड़े और सामान रखना कठिन हो तब उन्हें किसी दोस्त के यहाँ सुरक्षित रखने की कोशिश करिए, इसके कारण आपको उसके यहाँ वापस आने का कारण भी मिलेगा और हो सकता है वे आपको शवर लेने और कुछ समय टिके रहने का मौका भी दे दें। जब आप अपने कपड़े धोएँ तब उनको पूरी तरह सूख जाने दीजिये, क्योंकि आप नहीं चाहेंगे कि नम कपड़ों के कारण आपके कपड़ों में फफूंदी लग जाये या कार के अंदर बुरी बदबू आने लगे। जब आप कार में न हों, तब कार की खिड़कियों में एक दरार खुली छोड़ दीजिएगा तथा चादरों वगैरह को फैला दीजिये ताकि अंदर अच्छी महक बनी रहे। अपनी चादरों को महीने में एक बार अवश्य धो लीजिये वरना उसमें बेघर लोगों वाली महक भर जाएगी, जिससे आपका राज़ खुल जाएगा और लोग आपसे बेघर व्यक्ति की तरह व्यवहार करेंगे।  एक 3 या 4 बैटरी वाली फ़्लैशलाइट दोहरा काम करती है: प्रकाश और सुरक्षा। वह इतनी बड़ी होती है कि ज़रूरत पड़ने पर उसे सुरक्षा के लिए धातु के डंडे की तरह इस्तेमाल कर सकते हैं। पीनट बटर, टूना, और क्रैकर बढ़िया स्टेपल (staple) भोजन हो सकते हैं। खाने को एक डिब्बे में रखिए ताकि वह कुचल न जाये। ढेरों पानी की बहुत सारी चीज़ों के लिए ज़रूरत पड़ सकती है। चूंकि आपके पास रेफ्रीजिरेशन का इंतज़ाम नहीं होगा इसलिए आपके पास एक बार में खाने का समान रखने की मात्रा सीमित होगी। अगर आप फ़ास्ट फ़ूड के सहारे जीवन बिता रहे होंगे तब वह आपको महंगा पड़ेगा। पुराने जमाने के (बड़े फ़्लेक्स वाले) रोल किए हुये ओट्स, पावडर किया हुआ दूध, बोतलबंद पानी, प्लास्टिक कप्स, और चॉकलेट प्रोटीन पावडर आपके लिए पोषक नाश्ता हो सकते हैं जिनका सहारा आप सदा ही ले सकते हैं। अपनी परिस्थिति को छुपाए रहने से आप शर्मिंदगी से बचते हैं और इससे आप पुलिस अधिकारियों और अपराधियों दोनों ही के निशाने पर आने से भी बच जाते हैं।  आप पर लोगों का ध्यान न जाये इसलिए अनेक पार्किंग लोकेशन्स के बीच रोटेट (rotate) करते रहिए। जब आप पार्क की हुई कार में अपनी जगह बदलें तब वह ज़रा धीरे धीरे करिएगा ताकि आप कार को बहुत हिलाएँ डुलाएँ नहीं। जब दिन के समय बहुत धूप हो, तब अपने विंडशील्ड के लिए सनशेड का इस्तेमाल करिए। हो सकता है कि आपको लगे कि खिड़कियों के कारण जितनी प्राइवेसी आपको मिलनी चाहिए, आपको उतनी नहीं मिल रही है। तब इस प्राइवेसी को पाने के कुछ सस्ते तरीके भी हैं। आपकी आगे और पीछे की खिड़कियों में रिफ़्लेक्टिव विंडो शेड्स लगाने से इसमें मदद मिल सकती है। इसी प्रकार से किनारे की विंडोज़ फ़ोल्ड अप शेड्स बढ़िया काम करते हैं। आप कुछ सस्ता कपड़ा खरीद कर उसे या तो खिड़कियों में भर सकते हैं, टेप कर सकते हैं या अपनी जगह पर चुम्बकों की सहायता से लगा सकते हैं। प्राइवेसी तथा रोशनी को ब्लॉक करने के लिए काला कपड़ा से अच्छा होता है। अगर आप उसको अफ़ोर्ड कर सकते हों, स्थानीय कानून उसकी अनुमति देते हों, और आपको उसे लगा कर चलाने में कोई दिक्कत न हो तब कानूनी रूप से अपनी विंडोज़ को जितना अधिक से अधिक किया जा सकता हो, उतने अधिक डार्क टिंट (tint) करवा लीजिये। यह और साथ में सामने का सनशेड और डार्क कपड़ा तथा तौलिये आपको बहुत प्राइवेसी दे सकते हैं। अगर आप किसी बिना टिंट के हुये विंडो पर तौलिया या कोई और कपड़ा टांगेंगे, तब उससे बिलकुल साफ़ पता चलेगा कि यह एक बेघर आदमी है। अगर आप उसी को टिंट की हुई विंडोज़ पर टांगेंगे तब अंदर दिखाई नहीं पड़ेगा और उस पर लोगों का ध्यान नहीं जाएगा। जब आप सोएँ तब विंडोज़ को बस थोड़ा सा खुला छोड़ दीजिएगा, इतना नहीं कि कोई अंदर घुस सके, मगर बस इतना कि ताज़ी हवा अंदर आ सके और खिड़कियों पर भाप न जम जाये।
पार्क करने के लिए सुरक्षित तथा छिपी हुई जगह पता कर लीजिये: इयरप्लग्स ले लीजिये: पॉज़िटिव रहिए: एक उचित कार चुनिये: अपनी कार में रहना शुरू करने से पहले, अपने स्थाई एड्रेस का इस्तेमाल करिए: अपनी निजी पहचान, ड्राइवर लाइसेन्स, कार बीमा वगैरह सदैव अपने पास रखिए: एक स्टीयरिंग लॉक खरीद लीजिये और उसका इस्तेमाल करिए! जिन चीज़ों की आपको आवश्यकता हो उनको एकत्र कर लीजिये: अपनी कार को अपने आप जंप स्टार्ट करने के लिए एक कॉम्बो बैकअप बैटरी/हवा कंप्रेसर खरीदिए: विद्युत जेनेरेट करने के लिए आल्टर्नेट (alternate) तरीके निकालिए: अपने आइटम्स को स्टोर करने के लिए कोई पोर्टेबल चीज़ रखिए: गंदे कपड़े अलग प्लास्टिक बैग में रखिए, ताकि उनकी वजह से बाकी कपड़ों में बदबू न आ जाये।
 एक अच्छी क्वालिटी की फ़्लैशलाइट लीजिये: अपने खाने के विकल्पों का आकलन कर लीजिये: विवेकशील रहिए:
https://www.wikihow.com/Live-in-Your-Car https://www.wikihow.com/Live-in-Your-Car https://www.wikihow.com/Live-in-Your-Car https://www.wikihow.com/Live-in-Your-Car https://www.wikihow.com/Live-in-Your-Car https://www.wikihow.com/Live-in-Your-Car
Finding Safe and Inconspicuous Places to Park Keeping Buoyant At the Start Finding the Essentials Eating Staying Under the Radar